Tervetuloa Jerusalem studioon!
Donald Trumpin virkaanastuminen herättää kysymyksiä -
hänen tulevasta Lähi-idän politiikastaan.
Tänään keskustelemme Lähi-idän suhtautumisesta -
Yhdysvaltain uuteen presidenttiin.
Tervetuloa, Paula Slier Russia Today -lehdestä, -
TV7:n analyytikko Amir Oren -
sekä Etgar Levkovits, -
Jerusalem Postin Lähi-idän analyytikko.
Kertoisitteko, miten merkittävä tämä vallanvaihto on -
Donald Trumpin astuessa presidentinvirkaan?
Miten dramaattisesti Yhdysvaltain politiikka muuttuu Lähi-idässä?
Trumpin häkellyttävästä voitosta on kulunut yli kymmenen viikkoa.
Meillä on ollut näennäisesti aikaa valmistautua vallanvaihtoon -
itse voittajan ohella.
Kuten Trumpilla oli tapana sanoa, -
on olemassa "tunnettuja tuntemattomia", -
ja tämä on yksi niistä.
Tuntemattomia on viisi: kuka, koska, missä, mitä ja miksi.
Jotkut niistä henkilöistä, -
jotka hän on nimittänyt ulkopolitiikan ja turvallisuuden virkoihin, -
ovat esittäneet hänen vaali- kampanjastaan poikkeavia kantoja.
Siksi on vieläkin epäselvää, miten tämä hallinto alkaa toimia.
Trumpin linjasta eivät ole poikenneet vain nimitetyt, -
vaan Trump itsekin on esittänyt -
ristiriitaisia kommentteja esimerkiksi ulkopoliittisista linjauksista.
Aikooko hän siirtää USA:n lähetystön Tel Avivista Jerusalemiin?
Aikooko hän romuttaa Iran-sopimuksen, kuten uhkasi?
Se on epäselvää, koska lausunnot ovat ristiriitaisia.
Miten pitkälle hän toteuttaa -
vaalikampanjansa aikana tekemänsä uhkaukset ja lupaukset?
Herra Levkovits, millainen muutos tämä on -
taustalta johtavasta presidentistä -
presidenttiin, joka sanoo pyrkivänsä aktiivisempaan osaan?
Seuraavat neljä vuotta tulevat olemaan toisenlaisia.
Muutos ei ole vain siinä, että demokraatti vaihtuu republikaaniksi.
Trumpilla ei ole sellaista taustaa kuin aiemmilla presidenteillä.
Hän on täysin ulkopuolinen liikemies, kiinteistömoguli.
Hän rikkoo kaikkia stereotypioita ja kaavoja.
Tulossa on jotain ihan uutta.
Hän on ailahteleva ja ajoittain kiivaskin.
Hän toimii usein vastoin odotuksia.
Herra Oren, miten häneen suhtaudutaan Lähi-idässä?
Pidetäänkö tätä Lähi-idässä merkittävänä muutoksena?
Trump-asiantuntijana itseään pitävät ovat nyt suuressa huudossa -
Persianlahdella ja muualla, -
ainakin kunnes heidän havaitaan olleen väärässä.
Trump on 70-vuotias, eikä hän muuta tapojaan.
Hän on itsevarma, koska hän on päässyt presidentiksi menettelyillään, -
joita hän haluaa nyt toteuttaa hallinnossa.
Hän ottaa ensin äärimmäisen kannan, -
ja neuvottelee sitten itsensä ulos siitä.
Hän ei jatka järkevästi edellisten hallintojen linjaa -
eikä neuvottele huolellisesti.
Hänen alustava kantansa tiedetään, -
mutta on vaikea ennustaa, mihin hän päätyy.
Hän määritteli Lähi-idän "huonoksi sijoitukseksi".
Miten Lähi-idässä voidaan siis odottaa Trumpilta suurempaa aktiivisuutta?
Hänhän saattaa yhtäkkiä kääntyä pois tilanteesta.
Nyt presidenttinä hänen on otettava huomioon toiset osapuolet, -
kuten Venäjän Putin, Turkin Erdogan ja Israelin Netanjahu.
Ei hän ole oma herransa.
Hänen on otettava huomioon muiden intressit.
Jos hän itse ei tee aloitetta, joku muu tekee, ja hänen on vastattava siihen.
On liian aikaista arvioida hänen ensimmäisiä toimenpiteitään.
Yleisesti arvellaan, ja uskon itsekin sen toteutuvan, -
että hän vetäytyy Lähi-idästä entistäkin enemmän.
Se on ironista, koska se oli Obaman linja.
Jos Clinton olisi voittanut, USA olisi ehkä aktiivisempi.
Trumpin iskulause on "Amerikka ensin", -
ja hän määrittelee sisäpolitiikkansa kapeasti.
Kukaan ei tiedä mitä hän aikoo tehdä Lähi-idässä, -
enkä usko hänen itsekään siitä välittävän.
Lähi-idän eturintamaan tulee alueellisia toimijoita.
Venäjän lisäksi myös Erdoganilla ja Sisillä on nyt tilaisuus.
Trump ei välitä, kenen kanssa liittoutuu, -
kunhan se sopii hänen omaan agendaansa.
On mielenkiintoista, että kaikki Lähi-idän maltilliset maat, -
jotka olivat Amerikan liittolaisia, -
ovat syystä tai toisesta erittäin pettyneitä Obamaan.
Se yhdistää Israelia, Jordaniaa, Egyptiä, -
Persianlahden maita ja Saudi-Arabiaa.
Nämä maat kokevat tulleensa Obaman pettämiksi.
Ainoat, jotka ovat tyytyväisiä viimeisiin kahdeksaan vuoteen, -
ovat roistovaltiot, esimerkiksi Assadin hallinto.
Irankin on tyytyväinen sopimukseensa.
Odotukset ovat siksi nyt korkealla, vaikka kuten sanoitte, -
Trump ei välttämättä halua osallistua Lähi-idän asioihin.
Ihmeellistä, miten kaikki nämä maat yhdessä odottavat muutosta!
Herra Levkovitsin kommentti on mielenkiintoinen.
Kukaan ei epäile Amerikan sotilaallista ylivoimaa.
Lähi-idässä sen mahti on kuitenkin kadonnut.
Sen tilalle on tullut Venäjä, Kiina ja muut suurvallat, -
jotka ovat palanneet Lähi-itään puolustamaan etujaan.
Ne ovat täyttäneet tyhjiön osallistumalla Lähi-idän konflikteihin.
Uskotteko, että Trump vetäytyy Lähi-idästä, kuten Paula Slier sanoi?
Palauttaako Trump silti vaikutelman Amerikan mahdista ennalleen?
Vaikutelma on Trumpille tärkeä.
Hän korostaa ulkonäön merkitystä.
Hän valitsee hallintonsa kuin näyttelijät rooleihin: -
Jos näytät ulkoministeriltä, sen parempi.
Historia ei ole reilua.
9/11-iskusta lähtien, viimeiset 16 vuotta, -
USA on ollut hyvin aktiivinen Lähi-idässä.
Se voidaan katsoa alkaneen jo vuonna 1991.
Siihen aktiivisuuteen verrattuna Amerikka nyt vetäytyy, -
koska aktiivisuudelle ei ole enää sisäistä kannatusta.
Trumpin ongelma on ainakin tähän asti ollut se, -
ettei hänellä ole kokonaisvaltaista lähestymistapaa.
Hänen on vaikea yhdistää kaikki puhumansa asiat.
Hänellä on joitakin ajatuksia arabien ja Israelin konfliktista, -
Isisistä, Syyriasta ja niin edelleen.
Miten hän sitoo kaiken yhteen, -
kun liittolaiset ja viholliset ovat niin moninaiset, -
ja ne voivat vaihtaa puoltaan eri yhteyksissä?
Siihen tarvitaan kissingerimäistä ulkopoliittista taitoa, -
ei vain neuvottelutaitoa, josta Trump ylpeilee.
Tarvitaan laaja-alaista näkemystä politiikasta ja historiasta.
Jollakin hänen hallinnossaan saattaa olla sitä, mutta se jää nähtäväksi.
Trump ei tosiaan välttämättä pidä USA:ta globaalina poliisina -
tai vapaan maailman johtajana.
Hän suhtautuu Lähi-itään käytännöllisemmin.
Hän on sanonut pitävänsä terrorismin vastaista sotaa etusijalla.
Se liittyy hänen agendaansa Syyrian ja Iranin suhteen.
Hän on sanonut romuttavansa Iran-sopimuksen.
Hän on kuitenkin puhunut Venäjän puolelle menemisestä Syyriassa, -
jolloin USA olisi Iranin rinnalla.
Hänen ulkopolitiikassaan on siis ristiriitaisuuksia.
Mainitsin Lähi-idän voimamiehet, Erdoganin ja Sisin.
Trump pitää itseään voimamiehenä, joka tekee mielellään sopimuksia.
Sellaisia ovat myös Putin ja mahdollisesti Assad.
Trump voi katsoa heidän autoritaarista tyyliään sormien läpi, -
koska he pystyvät taistelemaan terrorismia vastaan.
Tälläkin keinolla Trump voi etäännyttää USA:ta konflikteista.
Hän käyttää myös perheenjäseniään Lähi-idän monarkkien tavoin.
Se herättää luottamusta.
Trump on mukana Lähi-idässä vain sen verran kuin tarvitsee.
Amerikan sisäpolitiikka on hänen prioriteettinsa.
Kansainväliset asiat vaikuttavat kuitenkin aina USA:n presidenttiin, -
tahtoipa hän sitä tai ei.
Hänen on tehtävä jotain Lähi-idän väkivaltaisuuksille.
Jos sen jättää huomiotta, se leviää pian kotiovelle, -
kuten Euroopassa nyt nähdään.
Sisäpoliittisesti presidentillä on yleensä "sata armon päivää".
Päteekö se myös Lähi-idän asioihin?
Hän ei ole antanut armon päiviä eroavalle Obaman hallinnolle, -
eikä Trump saa yhtäkään armon päivää arvostelijoiltaan -
eikä Capitol Hillin demokraateilta.
Se Amerikka, jonka mahdin hän tahtoo palauttaa, -
taitaa olla 1950-luvun Amerikka, -
toisen maailmansodan jälkeen, mutta ennen Vietnamia ja Watergatea.
Se oli lähes kokonaan valkoisten Amerikka.
Tuolloin Britannia ja Ranska hallitsivat Lähi-itää -
juuri ennen niiden vallan hiipumista.
Trump ei selvästikään tahdo niin suurta aktiivisuutta Lähi-idässä, -
kuin mitä aiemmilla hallinnoilla oli Lyndon Johnsonin ajoista lähtien.
Pystyykö hän sovittamaan sen sisäpolitiikkaansa, budjettiinsa, -
korkeimman oikeuden nimitykseen ja moneen muuhun asiaan?
Se ratkaisee hänen sisäisen kannatuksensa.
Ei hänellä ole kiire tehdä mitään dramaattista.
Hänen pitää saada asiansa järjestykseen.
Israelin ja palestiinalaisten konfliktin suhteen -
Israelissa odotetaan hänen antavan jonkin lausunnon.
Hänen ei välttämättä tarvitse tehdä mitään, -
mutta ilmoittaako hän tukevansa kahden valtion ratkaisua, -
ja aikooko hän siirtää suurlähetystön?
Saudi-Arabia odottaa jännittyneenä, mitä tapahtuu Iran-sopimukselle, -
kuten tietysti Irankin.
Samoin Israel ja koko maailma.
Ei Trump välttämättä mitään tee, -
mutta maailman on saatava jokin käsitys hänen aikeistaan.
Hän ei itsekään ehkä tiedä, ja varoo siksi sanomasta liikaa.
On eri asia käydä vaalikampanjaa kuin puhua presidenttinä.
Hänen sata armon päiväänsä päättyivät ennen kuin ne alkoivatkaan.
Polemiikkia on ollut paljon Venäjästä, CIA:n vuodoista ja vaalituloksista.
Lähi-idässä on niin paljon haasteita, -
ettei hän siihen heti ryhdy.
Se on kuitenkin väistämätön aihe.
Lähikuukausien kiireellisin kysymys on -
suurlähetystön siirtäminen Jerusalemiin.
Hänen on tehtävä se kesään mennessä.
Hänellä on siis puoli vuotta aikaa päättää asiasta.
Herra Oren, -
Netanjahun mukaan tämä muutos on Israelille hyväksi.
Trump on luvannut tehdä USA:n politiikasta Israel-myönteisempää.
Millainen dynamiikka -
Trumpin ja Netanjahun hallintojen välille muotoutuu?
Netanjahun juridisista ongelmista huolimatta -
Netanjahun, Trumpin ja meidän kaikkien on ennustettava varovasti.
Bushin, Clintonin, nuoremman Bushin ja Obaman aloittaessa kautensa -
Lähi-itä on tuottanut yllätyksen: -
Saddam Hussein, Oslon prosessi, 9/11, -
tai arabikevät Obaman Lähi-idän vierailun jälkeen.
Kukaan heistä ei suunnitellut näitä, -
eikä nytkään tiedetä, mikä on seuraava kriisi.
Netanjahu ei myöskään tiedä, -
ovatko Trumpin lupaukset vain avaus, -
josta hän joutuu tekemään hyvityksiä.
Jos hän esimerkiksi siirtää suurlähetystön, -
mikä on provokatiivinen ja räjähdysherkkä askel, -
Lähi-idässä voi syttyä mellakoita USA:n lähetystöjä vastaan.
Mitä Trump tekee arabien rauhoittamiseksi?
Minkälaisen myönnytyksen hän antaa palestiinalaisille?
Onko se Netanjahulle mieleen?
Vai neuvooko hän Trumpia luopumaan siirtoaikeistaan?
"Sinulla on nyt kiireitä.
Älä nyt aiheuta tällä ongelmia. En pidä sitä sanojen syömisenä."
Trumpin lähettiläs Israelissa tukee siirtokuntia.
Trump on sanonut, ettei hän pidä siirtokuntia rauhan esteenä.
Palestiinalaiset ja monet israelilaisetkin pelkäävät, -
että se tekee Netanjahun hallinnosta entistäkin oikeistolaisemman.
Netanjahun hallinnosta voi tulla oikeistolaisempi, -
kuin mitä Netanjahu haluaa.
Koulutusministeri Bennett sanoo, että palestiinalaisvaltion aika on ohi.
En usko, että Netanjahu haluaisi niin kauas oikealle.
Obama oli kätevä kortti Netanjahulle.
Hänen ei tarvinnut muuta kuin sanoa "Obama" niin hän sai kansan tuen.
Jos Trumpille ja Netanjahulle tulee erimielisyyksiä, -
Trumpia ei voi käyttää sellaisena korttina.
Se on siis Netanjahulle lahja, mutta ei välttämättä pitkällä aikavälillä.
Trumpilla on Amerikassa kymmeniä miljoonia kannattajia.
He uskovat vakaasti Raamattuun -
ja juutalais-kristillisiin arvoihin ja perinteisiin.
He pitävät Israelia lähimpänä liittolaisenaan Lähi-idässä.
Heidän mielestään suurlähetystön pitäisi olla Jerusalemissa.
Jos Netanjahu päättää vaivihkaa jarrutella Trumpia, -
hän voi lykätä siirtoa.
Mutta jos se on yksin USA:sta kiinni, hän todennäköisesti siirtää sen, -
koska hänen äänestäjänsä haluavat sitä.
Hänen varapresidenttinsä Pence on vankka Israelin tukija -
ja Raamattuun uskova evankelinen.
Hän uskoo Israelin oikeuteen omaan pääkaupunkiinsa, -
jossa USA:n lähetystönkin tulisi olla.
Mutta miten monta vaalilupausta voi toteuttaa samanaikaisesti?
Meksikon raja-aita, laittomien siirtolaisten pysäyttäminen, -
lähetystön siirtäminen...
Miten niistä kaikista selviäisi akrobaattikaan -
kaatumatta?
Trumpin ja amerikanjuutalaisten suhde on sekin mielenkiintoinen.
Suurin osa amerikanjuutalaisista ei kannata Trumpia.
Trumpin täytyy ottaa sekin huomioon. Ainakin Netanjahu on siitä tietoinen.
Herra Levkovits huomautti, -
että Trumpin kannattajilla on se raamatullinen käsitys, -
että Jerusalem on Israelin jakamaton pääkaupunki, -
ja että Juudea ja Samaria kuuluvat Israeliin, -
eikä palestiinalaisilla ole oikeutta estää Israelia rakentamasta siellä.
Miten Trumpia voidaan jarrutella, -
jos hänen amerikkalaiset tukijansa kannattavat -
suvereenia juutalaisvaltiota?
Kukaan niistä evankelisista ei ole valmis vuodattamaan verta, -
jos sota tulee sellaisen politiikan seurauksena.
En ole niinkään varma siitä.
Tunnen monia täällä armeijassa palvelleita evankelisia, -
minä itse mukaan lukien. - Mutta eivät he tule USA:sta.
Tunnen useita amerikkalaisia, jotka ovat vuodattaneet verta täällä.
Eivät sellaiset, jotka sivusta hurraavat Israelille, -
mutta tosipaikan tullen ovat yhä Alabamassa tai Indianassa.
Olihan Jimmy Carterkin uudestisyntynyt presidentti.
Hän piti kristillisenä tehtävänään tuoda rauha pyhään maahan.
Israelilaiset ajattelevat yleensä enemmän -
amerikanjuutalaisten tapaan.
Noin 70 % heistä kannattaa demokraatteja.
He kannattivat Hillary Clintonia.
Trump haluaisi heidät puolelleen, jos hän asettuu ehdokkaaksi uudelleen.
Hänen kantansa voi siis tasapainottua.
Tärkeän ja kiireellisen välillä on aina jännitteitä.
Pitkällä aikavälillä -
Iranin maltillisten ja radikaalien välinen kamppailu on tärkeää.
Iranissa on pian vaalit.
Kymmenen vuoden kuluttua sopimus raukeaa.
Tämä on tärkeää, -
mutta kiireisiä asioita ovat vallankumouskaartin terroritoiminta -
ja asekuljetukset Hizbollahille.
Puolustusministeri nimittää ehkä Mattisin, -
joka oli Lähi-idän sotatoimialueen päällikkö ja Trumpin avainmiehiä.
USA:n suurlähettiläs Israelissa ehdotti aiemmin kahta lähetystöä, -
toinen Länsi-Jerusalemissa, jonne Trump voisi perustaa lähetystönsä, -
ja toinen Itä-Jerusalemissa palestiinalaisten lepyttämiseksi.
Käytännössä se on jo olemassa.
Itä-Jerusalemissa on USA:n konsulaatti Länsirannalle.
Trump voi kokea, että hänen on täytettävä lupauksensa evankelisille.
Hän on kuitenkin vetänyt sanojaan sen verran takaisin, -
että lähetystö siirretään myöhemmin.
Sanat ja teot voivat olla kaksi eri asiaa.
Tämä on hänelle ratkaisevan tärkeää.
En usko hänen peruvan sanojaan, jos se vain hänestä riippuu.
Kuten sanottu, USA:n konsulaatti toimii jo Jerusalemissa.
Uutta rakennusta ei tarvita.
Vain nimi ovessa täytyy muuttaa konsulaatista suurlähetystöksi, -
ja suurlähettilään täytyy tehdä 45 minuutin matka ylös Jerusalemiin.
Tämä on selvästikin symbolinen teko.
Se on valtava asia, eikä se jää sikseen, -
ellei Netanjahu jarruttele sitä.
Trump tietää sen olevan äänestäjilleen tärkeä asia.
Muita ovat yhteiskunnalliset ja moraaliset asiat, kuten abortti.
Hän ei ole tyypillinen ehdokas näille äänestäjille, -
mutta Israelin tukeminen sitoo heidät yhteen.
Mitä Israelin ja Amerikan juutalaisten suhteisiin tulee, -
Jerusalem Postin kyselyn mukaan 80 % Israelin juutalaisista uskoo, -
että Trump on Israel-myönteinen -
ja että suurin osa amerikanjuutalaisista kannattaa -
lähetystön siirtämistä.
Aika on lopuillaan. Sanoisitteko viimeiset kommenttinne!
Riippumatta siitä, onko lähetystön siirtäminen oikea askel, -
Trumpin uskottavuus on vaakalaudalla.
Uuden presidentin on tärkeä näyttää, että hänen sanansa pitää.
Se ei välttämättä ole suurlähetystö, -
vaan diplomaattinen konsuliedustus Jerusalemissa.
Lähetystön siirtäminen synnyttäisi väistämättä arabien reaktioita.
Nähtäväksi jää, onko se tarpeeksi vakavaa vaikuttaakseen Trumpiin.
Lopuksi sanoisin, että Trump on villi kortti.
Lähi-idässä niitä on jo ennestäänkin paljon.
Hän sopii hyvin tähän arvaamattomaan maanosaan.
Nämä vaalit olivat käännekohta, joka rikkoi kaikki perinnäistavat.
Edessä ovat mielenkiintoiset ajat.
Todellakin! Minulla ei ole mitään lisättävää.
Kiitos, Paula Slier, Amir Oren ja Etgar Levkovits!
Kiitos katsojille, näkemiin tiistaihin!
Olet juuri katsonut Jerusalem studio -ohjelman.
Mikäli ohjelma oli sinusta antoisa, voit tukea Heaven TV7 Jerusalemia.
Soita 0600-10077 tai käytä ruudun viitenumeroa.
Lahjoittaa voi myös PayPalin kautta.
Lahjoituksesi mahdollistaa Jerusalem studion.
Suomennos: Hannele Lehtoranta